Мясяцічы

Мяся́цічы. Сустракаецца таксама варыянт Мі́сятычы (, ) — вёска ў Пінскім раёне Брэсцкай вобласці. Уваходзіць у склад Барычавіцкага сельсавета.

У Мясяцічах адзначаюць унікальнае свята — Дзясятуху.

 Гісторыя 
Каля вёскі знойдзены стаянкі бронзавага і жалезнага веку.

У пісьмовых крыніцах згадваецца з 1516 года. У ХVІ ст. ва ўладанні Марціна і Ваньчы Літвіновічаў, чые правы на зямлю ў 1524 годзе пацвердзіла каралева Бона, а пазней кароль Жыгімонт Аўгуст.
міні|злева|Вёска каля 1936 года
У 1794 годзе жыхары пабудавалі Свята-Параскева-Пятніцкую царкву. У 1893 годзе ў вёсцы з'явіўся абраз Божай Маці.

 Насельніцтва 

 Вядомыя асобы 
 Фёдар Одрач, сапраўднае Шаламіцкі (1912, Мясяцічы — 1964, Канада) — пісьменнік. Працаваў настаўнікам і рэдактарам у рэгіянальных газетах. З яго твораў можна даведацца пра даваеннае жыццё ў Вільні, дзе ён вучыўся, і пра жыццё палешукоў у трывожным 1939 годзе. Падчас 2-й сусветнай вайны Фёдар Одрач пакінуў Палессе, пазней перабраўся ў Канаду.
 Іаан, свецкае імя Іван Данілавіч Кірдан (1874, Чаркасы — 1955, Мясяцічы) — протаіерэй. Палкоўнік Рускай імператарскай арміі, удзельнік Белага руху.

 Славутасці 
 Свята-Параскева-Пятніцкая царква (1794) — .
 Абраз Мясяціцкай Божай Маці
 Магіла протаіерэя Іаана, каля царквы

 Абраз Мясяціцкай Божай Маці 
У 1893 годзе ў непагадзь, на хвалях Прыпяці, абраз заўважыў матрос Іван Шпакоўскі і прывёз яго ў родную вёску Мясяцічы. Зафіксавана некалькі цудадзейных фактаў, звязаных непасрэдна з Мясяціцкай Божай Маці. Святыня захоўваецца ў ківоце, які выраблены ў Нью-Ёрку ў 1929 годзе на заказ палешукоў, якія выязджалі на заробкі ў ЗША.

 Крыніцы 

 Спасылкі 

 Мясяцічы на сайце Radzima.org

 У Канадзе перавыдалі творы пісьменніка з Піншчыны
 Сюжэт ТРК «Пінск» з Мясяціч пра цяжкі лёс протаірэя Іаана
 Цягніком з Вільні ў Пінск 

Катэгорыя:Барычавіцкі сельсавет
Катэгорыя:Населеныя пункты Пінскага раёна